open-index/open-wikipedia-markdown huggingface dataset:
ฮันเอ๋ง

**ฮันเอ๋ง** มีชื่อในภาษาจีนกลางว่า **หาน อิง** () เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง*[[สามก๊ก]]* เป็นบุตรชายคนโตของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก

ฮันเอ๋งเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
ฮันเอ๋งปรากฏเป็นตัวละครในนวนิยาย*สามก๊ก*ตอนที่ 92 ตามความในนวนิยาย*สามก๊ก* เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 *ซีเชียง*) หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเอ๋งและบุตรชายคนอื่นของฮันเต๊กอีก 3 คนคือฮันเอี๋ยว (韓瑤 *หาน เหยา*) ฮันเขง (韓瓊 *หาน ฉฺยง*) และฮันกี๋ (韓琪 *หาน ฉี*) ได้ติดตามฮันเต๊กผู้บิดามาร่วมรบด้วย

ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 *เฟิ่งหมิงชาน*) ฮันเอ๋งเป็นคนแรกที่ขับม้าเข้ารบตัวต่อตัวกับเตียวจูล่ง รบได้ไม่ถึง 3 เพลงก็ถูกเตียวจูล่งใช้ทวนแทงตกม้าเสียชีวิต

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

### บรรณานุกรม
*ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 92.

หมวดหมู่:ตัวละครสมมติในยุคสามก๊ก
หรงชินหวัง

**หรงชินหวัง** (; 12 พฤศจิกายน 1657 - 25 กุมภาพันธ์ 1658) เป็นพระราชโอรสองค์ที่ 4 ของจักรพรรดิชุ่นจื้อแห่งราชวงศ์ชิง ประสูติเมื่อวันที่ 7 เดือน 11 ปีที่ 14 ของศักราชชุ่นจื้อ (ค.ศ. 1657) ประสูติแต่พระสนมตงเอ๋อ เนื่องจาก พระสนมตงเอ๋อ พระมารดาของพระองค์เป็นพระสนมองค์โปรดของจักรพรรดิชุ่นจื้อ พระองค์จึงได้รับการสถาปนาให้เป็นรัชทายาท พระองค์มีพระชนม์อยู่ได้ 3 เดือน ในวันที่ 24 เดือน 1 ตรงกับปีที่ 15 ของศักราชชุ่นจื้อ (ค.ศ. 1658) พระองค์สิ้นพระชนม์ด้วยพระอาการประชวร จักรพรรดิชุ่นจื้อเสียพระทัยเป็นอย่างยิ่ง และสถาปนาพระองค์ย้อนหลังเป็น "หรงชินหวัง" เมื่อวันที่ 19 เดือน 8 ในปีที่ 17 ของศักราชชุ่นจื้อ (ค.ศ. 1660) พระสนมตงเอ๋อก็สิ้นพระชนม์ด้วยพระอาการประชวร 3 วันต่อมา (วันที่ 22 เดือน 8) พระนางได้รับการสถาปนาย้อนหลังเป็น "จักรพรรดินีเซี่ยวเซี่ยนตวนจิง" หรือที่เรียกกันว่า "จักรพรรดินีเซี่ยวเซี่ยน"

## อ้างอิง
วัดธรรมาราม (อำเภอพระนครศรีอยุธยา)

**วัดธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาฝั่งทิศตะวันตก นอกเกาะเมืองพระนครศรีอยุธยา ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา

วัดธรรมารามมีชื่อปรากฏครั้งแรกในพระราชพงศาวดารกรุงศรีอยุธยาในแผ่นดินสมเด็จพระมหินทราธิราช เมื่อ พ.ศ. 2112 ครั้งพระเจ้าหงสาวดีบุเรงนองยกทัพมาตีกรุงศรีอยุธยา เมื่อ พ.ศ. 2112 กองทัพบางส่วนตั้งทัพอยู่ที่วัดธรรมาราม นอกจากนี้ยังเป็นวัดที่จำพรรษาของพระอุบาลีมหาเถระกับพระอริยมุนีมหาเถระ ที่ได้รับการแต่งตั้งเป็นพระอุปัชฌาจารย์ออกไปลังกาทวีป เพื่อให้อุปสมบทชาวลังกา เนื่องจากพุทธศาสนาได้เสื่อมหายไปจากดินแดนลังกา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1900 ได้รับพระราชทานวิสุงคามสีมาเมื่อ พ.ศ. 1910

ลักษณะแผนผังเป็นแบบอย่างที่มีปรากฏในสมัยอยุธยาตอนกลางเป็นอย่างน้อยโดยวางเกนตามแนวทิศตะวันออก-ทิศตะวันตก อาคารเสนาสนะที่สำคัญ ได้แก่ วิหารซึ่งภายในประดิษฐานพระพุทธรูปของพระพุทธเจ้า 4 พระองค์ คือ พระกกุสันธพุทธเจ้า พระโกนาคมพุทธเจ้า พระกัสสปพุทธเจ้า และพระโคตมพุทธเจ้า ด้านหลังพระประธานมีห้องเล็ก ๆ ที่ประดิษฐานพระพุทธรูปปางปฐมเทศนา ส่วนอุโบสถประดิษฐานพระพุทธรูปปางมารวิชัย ศิลปะอยุธยาตอนปลาย ตรงกลางระหว่างอุโบสถและวิหารมีเจดีย์ประธาน เป็นเจดีย์ทรงกลมตั้งอยู่บนฐานประทักษิณสี่เหลี่ยม มีเจดีย์บริวารขนาดเล็กล้อมรอบทั้ง 4 มุม วัดมีหอไตร หอระฆัง ศาลาการเปรียญ ศาลาท่าน้ำ และ พิพิธภัณฑ์พระอุบาลีมหาเถระ 

## อ้างอิง

ธรรมาราม
หมวดหมู่:โบราณสถานในจังหวัดพระนครศรีอยุธยา
จังหวัดอาฮัล

หมวดหมู่:จังหวัดของประเทศเติร์กเมนิสถาน


**จังหวัดอาฮาล** (; ; ) เป็นหนึ่งในห้าจังหวัดของเติร์กเมนิสถาน อยู่ในตอนกลางและตอนใต้ของประเทศ ติดกับประเทศอิหร่านและประเทศอัฟกานิสถานตามแนวเทือกเขาโคเพตดาก พื้นที่ของจังหวัดนี้มีอยู่ที่ 97,160 ตารางกิโลเมตร (36,510 ตารางไมล์) และมีประชากรอยู่ที่ 886,845 คนตามข้อมูลสำมะโนประชากรเมื่อปี 2565

## อ้างอิง
อัตตุส

thumb|300x300px| อัตตุส
[thumb|375x375px| อัตตุสแขนกว้างสำหรับคนญี่ปุ่น (จัดแสดงที่[พิพิธภัณฑ์ศิลปะเมโทรโพลิทัน)]]
**อัตตุส** () เป็นสิ่งทอพื้นบ้านของชาวไอนุที่ทอจากเส้นใยของเปลือกชั้นในของต้นไม้จำพวกต้นโอเฮียว (บางครั้งก็ใช้ต้นชินาโนกิ) มักทำเป็นเสื้อผ้า ถือเป็นเสื้อผ้าประจำกลุ่มชาติพันธุ์ไอนุ

ชื่อในภาษาไอนุจะเขียนเป็น  โดยใช้  ซึ่งเป็นอักษรตัวเล็กของ  ที่ไม่ใช้ในภาษาญี่ปุ่น แต่ในภาษาญี่ปุ่นมักเขียนเป็น  โดยใช้อักษร  ตัวใหญ่ ข่าวประชาสัมพันธ์ที่ออกโดย กระทรวงเศรษฐกิจ การค้า และอุตสาหกรรมของประเทศญี่ปุ่น ก็เขียนเป็น 

คำว่า "อัตตุส" ในภาษาไอนุมาจากคำว่า "อัต" () ซึ่งหมายถึงต้นโอเฮียว และ "รุส" () ซึ่งหมายถึงเปลือกไม้ 

## อ้างอิง
* 児島恭子 「アイヌ女性の生活」『日本の時代史19・蝦夷島と北方世界』 菊池勇夫編、吉川弘文館、2003年。
* 

หมวดหมู่:ชุดประจำชาติ
หมวดหมู่:วัฒนธรรมไอนุ
ฮันเขง

**ฮันเขง** มีชื่อในภาษาจีนกลางว่า **หาน ฉฺยง** () เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง*[[สามก๊ก]]* เป็นบุตรชายคนที่ 3 ของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก ใช้ทวน*[[ฟางเทียนจี่]]* (方天戟) เป็นอาวุธ

ฮันเขงเป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
ฮันเขงปรากฏเป็นตัวละครในนวนิยาย*สามก๊ก*ตอนที่ 92 ตามความในนวนิยาย*สามก๊ก* เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 *ซีเชียง*) หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเขงและบุตรชายคนอื่นของฮันเต๊กอีก 3 คนคือฮันเอ๋ง (韓瑛 *หาน อิง*) ฮันเอี๋ยว (韓瑤 *หาน เหยา*) และฮันกี๋ (韓琪 *หาน ฉี*) ได้ติดตามฮันเต๊กผู้บิดามาร่วมรบด้วย

ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 *เฟิ่งหมิงชาน*) ฮันเอ๋งบุตรชายคนโตของฮันเต๊กเป็นคนแรกที่เข้ารบตัวต่อตัวกับเตียวจูล่งและถูกแทงตกม้าเสียชีวิต ฮันเอี๋ยวบุตรชายคนรองจึงขับม้าถือดาบเข้ารบกับเตียวจูล่ง ฮันเอี๋ยวสู้เตียวจูล่งไม่ได้ ฮันเขงและฮันกี๋ก็เข้าช่วยรบ ฮันกี๋ถูกเตียวจูล่งแทงตกม้า รองขุนพลในทัพฮันเต๊ํกออกไปช่วยพาตัวฮันกี๋กลับเข้าในทัพ เตียวจูล่งขับม้าไล่ตามฮันกี๋ ฮันเขงจึงฉวยโอกาสนีั้ลอบยิงเกาทัณฑ์ใส่เตียวจูล่ง 3 ดอกติดต่อกัน แต่เตียวจูล่งใช้ทวนปัดลูกเกาทัณฑ์ได้และยิงเกาทัณฑ์กลับไปถูกหน้าผากฮันเขงเสียชีวิต

## ดูเพิ่ม
*รายชื่อบุคคลในยุคสามก๊ก
*รายชื่อตัวละครสมมติในยุคสามก๊ก

## หมายเหตุ

## อ้างอิง

### บรรณานุกรม
*ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 92.

หมวดหมู่:ตัวละครสมมติในยุคสามก๊ก
ยูการ์

**ยูการ์** () หรือ **ยูการะ** () คือบทกวีมหากาพย์ ที่สืบทอดโดยชาวไอนุ คำว่า "ยูการ์" ในภาษาไอนุมีความหมายว่า "บทกวีมหากาพย์" เนื่องจากส่วนใหญ่มักจะเป็นเรื่องของวีรบุรุษที่เป็นเด็กหนุ่ม ดังนั้นบางครั้งจึงถูกเรียกในภาษาญี่ปุ่นว่า "บทกวีมหากาพย์วีรบุรุษ" (英雄叙事詩)

## ภาพรวม
เนื่องจากชาวไอนุไม่มีตัวอักษรสำหรับเขียน ยูการ์จึงได้รับการถ่ายทอดด้วยปากเปล่าเป็นหลัก

ยูการ์มีตั้งแต่เรื่องสั้น ๆ ไปจนถึงเรื่องยาวที่ใช้เวลาหลายวันในการเล่า ตามการจัดหมวดหมู่โดยนักวิชาการไอนุศึกษา ยูการ์แบ่งออกเป็นสองประเภท คือ: **ไอนูยูการ์** (ยูการ์ของมนุษย์) และ **กามุยยูการ์** (ยูการ์ของกามุย)

ไอนูยูการ์ซึ่งเล่าเรื่องเกี่ยวกับมนุษย์เป็นหลักนั้นมักเป็นจะเป็นเรื่องราวการผจญภัยของเด็กหนุ่มชื่อโปยยาอุนเปเป็นตัวเอก

สำหรับกามุยยูการ์นั้นจะใช้รูปแบบการเล่าจากมุมมองของกามุย เป็นเรื่องราวของโลกแห่งเทพเจ้าที่สะท้อนถึงโลกทัศน์ของชาวไอนุ ประกอบด้วยคำสอนเกี่ยวกับความสัมพันธ์ระหว่างมนุษย์กับพระเจ้าและธรรมชาติ

เรื่องราวที่เป็นร้อยแก้วจะเรียกว่า อูเอเปเกร์

ชาวไอนุได้สืบทอดตำนานเทพเจ้าแห่งธรรมชาติและตำนานของวีรบุรุษด้วยการแสดงออกที่หลากหลายผ่านคำพูดปากต่อปากในภาษาไอนุซึ่งไม่มีภาษาเขียน ในช่วงไม่กี่ปีที่ผ่านมาเนื่องจากความเสื่อมถอยของภาษาไอนุและวัฒนธรรมไอนุ จำนวนผู้บรรยายวรรณกรรมปากเปล่ารวมถึงยูการ์ก็ค่อย ๆ ลดลง แต่ในยุคหลังมานี้ก็ได้มีความพยายามในการฟื้นฟูขึ้นมา โดยมีการฝึกสอนคนรุ่นใหม่มากขึ้น

## อ้างอิง

หมวดหมู่:คติชนญี่ปุ่น
หมวดหมู่:ประเพณีมุขปาฐะ
หมวดหมู่:มหากาพย์
หมวดหมู่:ปรัมปราวิทยาไอนุ
ฮันกี๋

**ฮันกี๋** มีชื่อในภาษาจีนกลางว่า **หาน ฉี** () เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง*[[สามก๊ก]]* เป็นบุตรชายคนที่ 4 ของฮันเต๊กและขุนพลของมณฑลเลียงจิ๋วแห่งรัฐวุยก๊กในยุคสามก๊ก ใช้ดาบคู่อาวุธ

ฮันกี๋เป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
ฮันเขงปรากฏเป็นตัวละครในนวนิยาย*สามก๊ก*ตอนที่ 92 ตามความในนวนิยาย*สามก๊ก* เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 ฮันเต๊กนำกองกำลังชนเผ่าเสเกี๋ยง (西羌 *ซีเชียง*) หรือเกี๋ยงตะวันตกแปดหมื่นนายยกมาสนับสุนนแฮหัวหลิมแม่ทัพวุยก๊กในการรบกับจ๊กก๊ก ฮันเขงและบุตรชายคนอื่นของฮันเต๊กอีก 3 คนคือฮันเอ๋ง (韓瑛 *หาน อิง*) ฮันเอี๋ยว (韓瑤 *หาน เหยา*) และฮันเขง (韓瓊 *หาน ฉฺยง*) ได้ติดตามฮันเต๊กผู้บิดามาร่วมรบด้วย

ฮันเต๊กและบุตรชายเข้ารบกับเตียวจูล่งขุนพลจ๊กก๊กที่เขาฮองเบงสัน (鳳鳴山 *เฟิ่งหมิงชาน*) ฮันเอ๋งบุตรชายคนโตของฮันเต๊กเป็นคนแรกที่เข้ารบตัวต่อตัวกับเตียวจูล่งและถูกแทงตกม้าเสียชีวิต ฮันเอี๋ยวบุตรชายคนรองจึงขับม้าถือดาบเข้ารบกับเตียวจูล่ง ฮันเอี๋ยวสู้เตียวจูล่งไม่ได้ ฮันเขงและฮันกี๋ก็เข้าช่วยรบ ฮันกี๋ถูกเตียวจูล่งแทงตกม้า รองขุนพลในทัพฮันเต๊ํกออกไปช่วยพาตัวฮันกี๋กลับเข้าในทัพได้ แต่ฮันกี๋ก็เสียชีวิตด้วยบาดแผลที่ถูกเตียวจูล่งแทงในเวลาต่อมา

## ดูเพิ่ม
*รายชื่อบุคคลในยุคสามก๊ก
*รายชื่อตัวละครสมมติในยุคสามก๊ก

## หมายเหตุ

## อ้างอิง

### บรรณานุกรม
*ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 92.

หมวดหมู่:ตัวละครสมมติในยุคสามก๊ก
วอลเลย์บอลหญิงชิงแชมป์โลก 2025

**วอลเลย์บอลหญิงชิงแชมป์โลก 2025** () เป็นการแข่งขันครั้งที่ 20 ของวอลเลย์บอลหญิงชิงแชมป์โลก ซึ่งเป็นการแข่งขันวอลเลย์บอลโดยมีทีมชาติหญิงชุดใหญ่ที่เป็นสมาชิกของสหพันธ์วอลเลย์บอลระหว่างประเทศ โดยการแข่งขันจะจัดขึ้นที่ประเทศไทย นับตั้งแต่การแข่งขันครั้งนี้เป็นต้นไป จะมีการเพิ่มจำนวนทีมเข้าร่วมกันแข่งขันจาก 24 เป็น 32 ชาติ และเพิ่มความถี่การแข่งขันเป็นปีเว้นปี จากเดิมทุกสี่ปี

## การคัดเลือกเจ้าภาพ
สมาคมสมาชิกสหพันธ์วอลเลย์บอลระหว่างประเทศอย่างน้อย 5 สมาคม แสดงความสนใจที่จะเสนอตัวเป็นเจ้าภาพจัดการแข่งขันในปี 2025 สำหรับปี 2022 อาจมีการเลือกเจ้าภาพได้หลายชาติ ฟิลิปปินส์เสนอตัวเป็นเจ้าภาพในตอนแรกแต่ต่อมาได้ถอนตัวเนื่องจาก "มีขั้นตอนและการเปลี่ยนแปลงมากมาย" เวียดนามถอนตัวเมื่อวันที่ 29 สิงหาคม 2024 เนื่องจากเหตุผลทางการเงิน
* 
* 
*  (ถอนตัวเนื่องจากได้รับเลือกให้เป็นเจ้าภาพ วอลเลย์บอลชายชิงแชมป์โลก 2025)
* ****
*  (ถอนตัวเนื่องจากเหตุผลทางการเงิน)

เมื่อวันที่ 30 สิงหาคม ค.ศ. 2024 สหพันธ์วอลเลย์บอลระหว่างประเทศได้ประกาศว่าไทยจะเป็นเจ้าภาพจัดการแข่งขันครั้งนี้

## รอบคัดเลือก

การคัดเลือกในครั้งนี้จะมี 32 ทีมที่ผ่านเข้ารอบคัดเลือก สำหรับประเทศไทยในฐานะประเทศเจ้าภาพจะผ่านเข้ารอบสุดท้ายโดยอัตโนมัติ เช่นเดียวกับประเทศเซอร์เบียในฐานะแชมป์โลกปัจจุบัน ส่วนที่เหลืออีก 30 ทีมมาจากสามอันดับแรกจากการแข่งขันชิงแชมป์ทวีปปี 2023 ทั้งหมด 15 ทีม และ 15 ทีมจากการจัดอันดับโลกของเอฟไอวีบี สำหรับทีมที่ยังไม่ผ่านการคัดเลือก

### ทีมที่ผ่านการคัดเลือก

## การแบ่งกลุ่ม
การจับสลากแบ่งกลุ่มจัดขึ้นเมื่อวันที่ 17 ธันวาคม ค.ศ. 2024 ณ โรงแรมเดอะ แกรนด์ โฟร์วิงส์ คอนเวนชัน กรุงเทพมหานคร การจัดทีมวางของการแข่งขันครั้งนี้เป็นไปตามกฎของสหพันธ์วอลเลย์บอลระหว่างประเทศ โดยอิงการจัดอันดับโลกเอฟไอวีบี ณ วันที่ 31 สิงหาคม ค.ศ. 2024

ประเทศไทยในฐานะเจ้าภาพถูกจัดให้อยู่กลุ่มเอ และทีมอันดับที่ 1-7 ของโลก จัดให้อยู่ในกลุ่มบีถึงเอช ตามลำดับอันดับโลก โดย 24 ทีมที่เหลือจะถูกจับฉลาก แบ่งเป็นทั้งหมด 3 โถ ตามการจัดอันดับโลกเอฟไอวีบี โดยโถที่ 1 จะประกอบไปด้วยทีมอันดับที่ 8-16 โถที่ 2 ทีมอันดับที่ 17-24 และโถที่ 3 ทีมอันดับที่ 25-36 การจับสลากแบ่งกลุ่มจะจับจากโถที่ 3 เป็นอันดับแรก ตามด้วยโถที่ 2 และโถที่ 1 ตามลำดับ การเรียงทีมจะจัดแบบกระดูกงู

### รอบแรก

;ผลการจับสลาก

## สนามแข่งขัน

## รอบแรก
*เวลาในตารางการแข่งขันเป็นเวลาท้องถิ่น UTC+07:00 

### กลุ่มเอ





### กลุ่มบี





### กลุ่มซี





### กลุ่มดี





### กลุ่มอี





### กลุ่มเอฟ





### กลุ่มจี





### กลุ่มเอช





## รอบสุดท้าย
* เวลาในตารางการแข่งขันเป็นเวลาท้องถิ่นประเทศไทย (UTC+07:00)
* การแข่งขันรอบสุดท้ายทุกนัดจัดที่ อินดอร์ สเตเดียม หัวหมาก กรุงเทพมหานคร

### รอบ 16 ทีมสุดท้าย




### รอบก่อนรองชนะเลิศ




### รอบรองชนะเลิศ




### รอบชิงอันดับที่ 3




### รอบชิงชนะเลิศ




## อันดับการแข่งขัน

## รางวัล

***ผู้เล่นทรงคุณค่า**
: อาเลสเซีย ออร์โร
***ตัวเซตยอดเยี่ยม**
: อาเลสเซีย ออร์โร
***ตัวตบหัวเสายอดเยี่ยม**
: กาบรีแยลา กีมาไรส์
: มายู อิชิกาวะ

***ตัวบล็อกกลางยอดเยี่ยม**
: เอดา แอร์แดม
: อันนา ดาเนซี
***ตัวตบตรงข้ามยอดเยี่ยม**
: เมลิสซา วาร์กัส
***ตัวรับอิสระยอดเยี่ยม**
: โมนีกา เด เจนนาโร

## อ้างอิง

## แหล่งข้อมูลอื่น
*Fédération Internationale de Volleyball – official website

2025
หมวดหมู่:วอลเลย์บอลในปี พ.ศ. 2568
หมวดหมู่:การแข่งขันวอลเลย์บอลนานาชาติที่ประเทศไทยเป็นเจ้าภาพ
หมวดหมู่:กีฬาไทยในปี พ.ศ. 2568
อาเอโอยนากามุย

**อาเอโอยนากามุย** () หรือ**ไอนูรักกูร์** () หรือ **โอกีกูร์มี** () เป็นเทพเจ้าวีรบุรุษในตำนานพื้นบ้านของชาวไอนุ และเป็นเทพองค์แรกที่เกิดขึ้นมาบนโลก ซึ่งกล่าวกันว่าเป็นบรรพบุรุษของชาวไอนุ

ชื่อ "อาเอโอยนากามุย" มีความหมายว่า "กามุย (พระเจ้า) ที่ (พวกเรา) เล่าขาน" ส่วนชื่อ "ไอนูรักกูร์" มีความหมายว่า "เทพเจ้าที่มีลักษณะเหมือนมนุษย์" เนื่องจากที่มาของสิ่งของหลายอย่างที่สนับสนุนชีวิตประจำวันของผู้คนได้รับการบอกเล่าผ่านตำนาน จึงมีบทบาทเป็นวีรบุรุษทางวัฒนธรรมในตำนานไอนุ

## อ้างอิง

หมวดหมู่:ปรัมปราวิทยาไอนุ
เผย์ ซฺวี่

**เผย์ ซฺวี่** () เป็นตัวละครในนวนิยายอิงประวัติศาสตร์จีนในศตวรรษที่ 14 เรื่อง*[[สามก๊ก]]* (三国演义 *ซานกั๋วเหยี่ยนอี้*) เป็นนายทหารของรัฐจ๊กก๊กในยุคสามก๊กของจีน

เผย์ ซฺวี่เป็นตัวละครสมมติในนวนิยาย*สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนิยาย''สามก๊ก''
เผย์ ซฺวี่ปรากฏเป็นตัวละครในนวนิยาย*สามก๊ก*ตอนที่ 92 ตามความในนวนิยาย*สามก๊ก* เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 และเข้าล้อมเมืองลำอั๋น (南安 *หนานอาน*; อยู่บริเวณอำเภอหล่งซี มณฑลกานซู่ในปัจจุบัน) หลายวันแต่ตีเมืองไม่ได้ จูกัดเหลียงจึงส่งเผย์ ซฺวี่ไปพบซุยเหลียงเจ้าเมืองฮันเต๋ง (安定 *อานติ้ง*; อยู่บริเวณอำเภอเจิ้นยฺเหวียน มณฑลกานซู่ในปัจจุบัน) เผย์ ซฺวี่อ้างตนเป็นทหารคนสนิทของแฮหัวหลิมมาขอให้ซุยเหลียงไปช่วยเมืองลำอั๋นเพื่อลวงให้ซุยเหลียงออกจากเมืองฮันเต๋ง จากนั้นกองกำลังของจ๊กก๊กที่ซุ่มไว้นำโดยอุยเอี๋ยนก็ฉวยโอกาสเข้ายึดเมืองฮันเต๋ง เผย์ ซฺวี่เดินทางต่อไปเข้าพบม้าจุ้นเจ้าเมืองเทียนซุย (天水 *เทียนฉุ่ย*; อยู่บริเวณนครเทียนฉุ่ย มณฑลกานซู่ในปัจจุบัน) เพื่อลวงให้ม้าจุ้นยกออกจากเมืองเทียนซุยไปช่วยเมืองลำอั๋นเช่นกัน แต่เกียงอุยมองออกว่าเป็นแผนลวง และเสนอแผนซ้อนกลให้กับม้าจุ้นจนสามารถเอาชนะกองกำลังของจ๊กก๊กนำโดยเตียวจูล่งที่ซุ่มรอชิงเมืองเทียนซุยได้

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

## บรรณานุกรม
*ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*), ตอนที่ 92.

หมวดหมู่:ตัวละครสมมติในยุคสามก๊ก
ชุดตัวอักษรเดนมาร์กและนอร์เวย์

ชุดตัวอักษรเดนมาร์กและชุดตัวอักษรนอร์เวย์เรียกรวมกันว่า **ชุดตัวอักษรเดนมาร์ก-นอร์เวย์** เป็นชุดของอักษรละตินรูปแบบหนึ่งที่ใช้สำหรับเขียนภาษาเดนมาร์กและภาษานอร์เวย์ ประกอบด้วยตัวอักษร 29 ตัวตั้งแต่ ค.ศ. 1917 (นอร์เวย์) และ ค.ศ. 1948 (เดนมาร์ก)

ตัวอักษร *c*, *q*, *w*, *x* และ *z* ไม่ใช้ในการสะกดคำที่มีอยู่แต่เดิมในภาษาทั้งสอง

## การอ่านออกเสียง

}
|
|-
|B
|b
|2
|
|
|-
|C
|c
|3
|
|
|-
|D
|d
|4
|
|
|-
|E
|e
|5
|
|
|-
|F
|f
|6
|
|
|-
|G
|g
|7
|
|
|-
|H
|h
|8
|
|
|-
|I
|i
|9
|
|
|-
|J
|j
|10
|
| or 
|-
|K
|k
|11
|
|
|-
|L
|l
|12
|
|
|-
|M
|m
|13
|
|
|-
|N
|n
|14
|
|
|-
|O
|o
|15
|
|
|-
|P
|p
|16
|
|
|-
|Q
|q
|17
|
|
|-
|R
|r
|18
|
|
|-
|S
|s
|19
|
|
|-
|T
|t
|20
|
|
|-
|U
|u
|21
|
|
|-
|V
|v
|22
|
|
|-
|W
|w
|23
|
|
|-
|X
|x
|24
|
|
|-
|Y
|y
|25
|
|
|-
|Z
|z
|26
|
|
|-
|Æ
|æ
|27
|
|
|-
|Ø
|ø
|28
|
|
|-
|Å
|å
|29
|
|
|}

นอกจากนี้ ภาษานอร์เวย์ยังใช้เครื่องหมายซิดิลลา แต่ใช้เฉพาะกับ  ในคำยืมเท่านั้น โดยเป็นตัวบ่งชี้ว่า  ในคำยืมนั้นออกเสียงเหมือน  เช่น
* 
* 
* 

## อ้างอิง

เดนมาร์ก
วอลเลย์บอลชายชิงแชมป์นอร์เซกา 2023

**วอลเลย์บอลชายชิงแชมป์นอร์เซกา 2023** () เป็นการแข่งขันครั้งที่ 28 ของวอลเลย์บอลชายชิงแชมป์นอร์เซกา จัดขึ้นโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน ซึ่งมีกำหนดจัดขึ้นที่ชาร์ลสตัน รัฐเวสต์เวอร์จิเนีย สหรัฐ ระหว่างวันที่ 5–10 กันยายน ค.ศ. 2023 โดยสามอันดับแรกจะผ่านการคัดเลือกเข้าแข่งขันวอลเลย์บอลชายชิงแชมป์โลก 2025 ในฐานะตัวแทนนอร์เซกา

## การแบ่งกลุ่ม

## การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
# จำนวนแมตช์ที่ชนะ
# คะแนน
# อัตราส่วนเซตที่ชนะต่อแพ้
# อัตราส่วนคะแนนที่ทำได้ในแมชท์ต่อคะแนนที่เสีย
# ผลการแข่งขันจากแมตช์สุดท้ายของทีมที่ทำการแข่งขันด้วยซึ่งเป็นทีมเดียวกัน
:แมตช์ที่แข่งขัน 3–0:  ทีมที่ชนะจะได้ 5 คะแนน ทีมที่แพ้ได้ 0 คะแนน
:แมตช์ที่แข่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน
:แมตช์ที่แข่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน

## รอบแรก
*เวลาการแข่งขันในท้องถิ่น (UTC−04:00)

### กลุ่มเอ

|}

|}

### กลุ่มบี

|}

|}

## รอบสุดท้าย


### รอบก่อนรองชนะเลิศ

### รอบชิงอันดับที่ 5

### รอบรองชนะเลิศ

### รอบชิงอันดับที่ 6

### รอบชิงอันดับที่ 3

### รอบชิงชนะเลิศ



## อันดับการแข่งขัน

## รางวัล

***ผู้เล่นทรงคุณค่า**
**
***ผู้ทำคะแนนสูงสุด**
**
***รับบอลเสิร์ฟยอดเยี่ยม**
**
***เสิร์ฟยอดเยี่ยม**
**
***รับบอลตบยอดเยี่ยม**
**
***ตัวเซ็ตยอดเยี่ยม**
**
***ตัวตบหัวเสายอดเยี่ยม**
**
**
***ตัวบล็อกกลางยอดเยี่ยม**
**
**
***ตัวตบตรงข้ามยอดเยี่ยม**
**
***ตัวรับอิสระยอดเยี่ยม**
**

## อ้างอิง

## แหล่งข้อมูลอื่น
*Official website

2023
นอร์เซกา
อีตาโอมาจิป

[thumb|300x300px| อีตาโอมาจิปวาดใน[ภาพวาดไอนุ โดยเทย์เรียว โคดามะ บรรจุสินค้าขนสัตว์และปลาแซลมอนแห้งไว้เต็ม]]
[thumb|300x300px| อีตาโอมาจิปจัดแสดงที่[พิพิธภัณฑ์ฮกไกโด]]
**อีตาโอมาจิป** () เป็นเรือที่ชาวไอนุสร้างขึ้นและใช้สำหรับการเดินเรือ

คำว่า "อีตาโอมาจิป" มาจาก คำว่า "อีตา" (ita) แปลว่า "แผ่นกระดาน" , "โอมา" (oma) แปลว่า "มี" และ "จิป" (cip) แปลว่า "เรือ" ดังนั้นจึงรวมแล้วหมายถึง "เรือที่มีแผ่นกระดาน" (อนึ่งคำว่า "อีตา" เป็นคำยืมจากคำว่า 板 ในภาษาญี่ปุ่นอีกที)

เรือชนิดนี้สร้างขึ้นโดยการเจาะต้นไม้ใหญ่ เช่น คัตสึระ หรือ ฮาริงิริ และเพิ่มขนาดโดยติดแผ่นด้านข้าง โดยทั่วไปแล้วใช้แล่นเพื่อเดินทางในน่านน้ำภายในประเทศ เช่นในแม่น้ำและทะเลสาบเพื่อทำการค้า เรือที่สร้างด้วยเทคนิคนี้ไม่เป็นที่รู้จักนอกภูมิภาคไอนุในญี่ปุ่น

## อ้างอิง

หมวดหมู่:วัฒนธรรมไอนุ
สเฟียร์แอตเดอะเวเนเชียนรีสอร์ท

**สเฟียร์แอตเดอะเวเนเชียนรีสอร์ท** () ซึ่งก่อนหน้านี้มีชื่อว่า **MSG Sphere** เป็นอาคารทรงกลมสำหรับจัดแสดงดนตรีและความบันเทิง ตั้งอยู่ในพาราไดซ์ รัฐเนวาดา สหรัฐ ใกล้กับลาสเวกัสสตริป และอยู่ทางตะวันออกของเวเนเชียนรีสอร์ท โครงการนี้ได้รับการประกาศโดยบริษัทเมดิสันสแควร์การ์เดนในปี ค.ศ. 2018 และสร้างขึ้นตั้งแต่ปี ค.ศ. 2019 ถึง 2023 ประกอบด้วยหอประชุมขนาด 18,600 ที่นั่ง มีจุดขายทางการตลาดด้วยความสามารถด้านวิดีโอและเสียงที่สมจริง ซึ่งรวมถึงหน้าจอ LED ภายในแบบวิจิตร ความละเอียด 16K, ลำโพงที่มีเทคโนโลยีบีมฟอร์มมิ่งและเทคโนโลยีสังเคราะห์สนามคลื่นและเอฟเฟกต์ทางกายภาพ 4 มิติ ภายนอกอาคารยังมีจอแสดงผล LED ขนาด 580,000 ตารางฟุต (54,000 ตร.ม.)

โครงการนี้ได้รับการประกาศในปี ค.ศ. 2018 และดำเนินการก่อสร้างในปีถัดไป กำหนดการเริ่มแรกจะเปิดในปี ค.ศ. 2021 แต่การก่อสร้างถูกระงับในเดือนเมษายน ค.ศ. 2020 เนื่องจากการหยุดชะงักในห่วงโซ่อุปทานของโครงการที่เกิดจากการระบาดใหญ่ของโควิด-19 การก่อสร้างกลับมาดำเนินการอีกครั้งในปีนั้น สถานที่จัดกิจกรรมมีขนาดสูง 366 ฟุต (112 เมตร) และกว้าง 516 ฟุต (157 เมตร) ณ จุดที่กว้างที่สุด มีกำหนดจะเปิดในวันที่ 29 กันยายน ค.ศ. 2023 โดยการแสดงของ U2 โชว์ลำดับที่ 25 ชื่อว่า U2:UV Achtung Baby Live at Sphere  

## อ้างอิง

## แหล่งข้อมูลอื่น

* 
* Corporate website
สโมสรฟุตบอลขอนแก่นมอดินแดง ในฤดูกาล 2562

**ฤดูกาล 2562** เป็นฤดูกาลแรกของ สโมสรฟุตบอลขอนแก่นมอดินแดง ในระบบฟุตบอลลีกอาชีพของประเทศไทย โดยสโมสรเลื่อนชั้นขึ้นมาจากไทยแลนด์ อเมเจอร์ลีก

## ผู้เล่นฤดูกาล 2562
### รายละเอียดผู้เล่น ฤดูกาล 2562

:*ข้อมูล ณ วันที่​ 1 กันยายน 2562*
:*สถิติการลงสนามและการยิงประตูรวมการแข่งขันทุกรายการ*

## การเปลี่ยนแปลงผู้เล่น
### ระหว่างฤดูกาล
#### ย้ายออก

#### ย้ายเข้า

## การแข่งขันในฤดูกาล
### ไทยลีก 4

#### ตารางคะแนน

#### ผลการแข่งขัน

### โตโยต้า ลีกคัพ

## สถิติการลงสนามและการทำประตูของผู้เล่น ในฤดูกาล 2562

|-
! colspan=12 style="background:#fb5503; color:#FFFFFF; text-align:center"| ผู้รักษาประตู

|-

|-

|-

|-
! colspan=12 style="background:#fb5503; color:#FFFFFF; text-align:center"| กองหลัง
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
! colspan=12 style="background:#fb5503; color:#FFFFFF; text-align:center"| กองกลาง
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
​
|-
! colspan=12 style="background:#fb5503; color:#FFFFFF; text-align:center"| กองหน้า
​
|-
​
|-
​
|-
​
|-
​
|-
​
|-
​
|-
​
|-
​
|-
|}

### อันดับการทำประตูของผู้เล่น
{| class="wikitable" style="text-align:center"
|-
!width=15|
!width=15|
!width=15|
!width=15|
!width=145|ชื่อ
!width=80|**[[ไทยลีก 3]]**
!width=80|**[[ไทยเอฟเอคัพ|เอฟเอ คัพ]]**
!width=80|**[[ไทยลีกคัพ|ลีกคัพ]]**
!width=80|รวม
|-
|1
|29
|FW
|
|align=left|ธนพล ศรีทอง
|20
|0
|1
|**21**
|-
|2
|10
|FW
|
|align=left|พีรวิส ฤทธิ์ศรีบูรณ์
|6
|0
|0
|**6**
|-
|rowspan="2"|3
|6
|MF
|
|align=left|ชุนากร อาจนุการ
|5
|0
|0
|**5**
|-
|9
|FW
|
|align=left|พัชรพล พฤษการณ์
|4
|0
|1
|**5**
|-
|5
|36
|DF
|
|align=left|วสันต์ วงษ์ไชยา
|3
|0
|0
|**3**
|-
|rowspan="4"|6
|17
|DF
|
|align=left|นนทภัช ประดับมุข
|1
|0
|1
|**2**
|-
|19
|FW
|
|align=left|จิรวัตร เจริญนนท์
|1
|0
|1
|**2**
|-
|21
|DF
|
|align=left|อนันศักดิ์ จรอนันต์
|1
|0
|1
|**2**
|-
|34
|MF
|
|align=left|ศศิพงษ์ พรมดวงดี
|2
|0
|0
|**2**
|-
|rowspan="5"|10
|3
|DF
|
|align=left|สหยศ ซาสิโย
|1
|0
|0
|**1**
|-
|20
|MF
|
|align=left|ปฐมพงษ์ คำจันทร์ดี
|1
|0
|0
|**1**
|-
|22
|MF
|
|align=left|ประเทืองวุฒิ เนื่องภักดี
|1
|0
|0
|**1**
|-
|23
|MF
|
|align=left|ปภพ สืบศรี
|1
|0
|0
|**1**
|-
|45
|DF
|
|align=left|อ๊อด หาลา
|1
|0
|0
|**1**
|-

ขอนแก่นมอดินแดง
2562
ประเทศซูดานใต้ในโอลิมปิกฤดูร้อน 2024

**ประเทศซูดานใต้** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นี่จะเป็นการปรากฏตัวครั้งที่ 3 ของประเทศในโอลิมปิกฤดูร้อน นับตั้งแต่เปิดตัวในโอลิมปิกฤดูร้อน 2016

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## บาสเกตบอล

### บาสเกตบอล 5×5
**สรุปผล**

#### ทีมชาย

นับเป็นครั้งแรกในประวัติศาสตร์ที่ทีมบาสเกตบอลชายซูดานใต้ ซึ่งเป็นชาติบาสเกตบอลที่อายุน้อยที่สุดในประวัติศาสตร์โอลิมปิกได้เข้าสู่การแข่งขัน ผ่านทางบาสเกตบอลชิงแชมป์โลก 2023 ในเกซอนซิตี้ ประเทศฟิลิปปินส์ โดยรั้งอันดับสูงสุดจากโซนแอฟริกา

;รายชื่อทีม
* ประเภททีมชาย – หนึ่งทีม มีผู้เล่น 12 คน

## อ้างอิง

ซูดานใต้
2024
กระดูกหักของสมิท

**กระดูกหักของสมิท** () เป็นการหักของกระดูกเรเดียสส่วนปลาย

กระดูกหักของสมิทสามารถเกิดได้จากการมีแรงกระแทกโดยตรง (direct blow) เข้าที่ปลายแขนทางดอร์ซอล (dorsal forearm) หรือจากการล้มเอาข้อมือลงในท่างอเข้าใน (wrist flexed) กระนั้น กลไกการเกิดการบาดเจ็บที่พบบ่อยที่สุดสำหรับกระดูกหักของสมิทเกิดจากการล้มเอาฝ่ามือลงประกอบกับข้อมือเกิดมีการงอเข้าไปทางดอร์ซอล (slightly dorsiflexed) เล็กน้อย กระดูกหักของสมิทสามารถพบได้น้อยกว่ากระดูกหักแบบคอลลิส

กระดูกที่หักส่วนปลาย (distal) จะเคลื่อนออกไปทางวอลาร์และไปทางเวนทรอล (volarly ventrally) ซึ่งตรงกันข้ามกันกับกระดูกหักแบบคอลลิสที่ซึ่งกระดูกส่วนที่หักจะเคลื่อนไปทางดอร์ซอล (dorsally) กระดูกสามารถแตกเป็นชิ้นเดียวหรือหลายชิ้น และสามารถแตกไปถึงพื้นผิวข้อของข้อมือหรือไม่ก็ได้ ทั้งนี้ขึ้นกับความรุนแรง

มีรายงานพบกลุ่มอาการเจ็บปวดเฉพาะส่วนแบบซับซ้อน (Complex regional pain syndrome) ได้มากถึง 40% ข้อบ่งชี้สำหรับการรักษาโดยการผ่าตัดรวมถึงการแตกละเอียดทางดอร์ซอลหรือวอลาร์ (dorsal or volar comminution), มีการแตกในข้อ (intra-articular involvement), ผู้ป่วยไม่คงที่หลังทำรีดักชั่น (instability post-reduction), การหักทำมุมมากกว่า 20 องศา (angulation greater than 20 degrees), หากเคลื่อนเป็นขั้นของพื้นผิวออกมากเกิน 2 มิลลิเมตร (surface step-off over 2mm) หรือ การหกสั้นของกระดูกเรดียสไปมากกว่า 5 มิลลิเมตร

ชื่อของรูปแบบกระดูกหักนี้ตั้งตามศัลยแพทย์กระดูกและข้อ รอเบิร์ต วิลเลียม สมิท (1807–1873) ในหนังสือของเขา *A Treatise on Fractures in the Vicinity of Joints, and on certain forms of Accidents and Congenital Dislocations* (แปล: *ตำราความเรียงว่าด้วยกระดูกหักในอาณาบริเวณของข้อต่อและว่าด้วยการเคลื่อนของกระดูกบางรูปแบบจากอุบัติเหตุและที่เป็นโดยกำเนิด*) ตีพิมพ์ปี 1847

## การจำแนก
ระบบการจำแนกที่นิยมใช้สำหรับกระดูกเรดียลทางดิสทอลหักคือระบบฟรีกแมน ซึ่งจำแนกดังนี้
* ชนิด I: นอกข้อ (Extra-articular)
* ชนิด II: ชนิด I ที่กระดูกอัลนาทางดิสทอล (distal ulna) หักด้วย
* ชนิด III: มีการหักของข้อต่อเรดิโอคาร์พัลด้วย (Radiocarpal joint involvement)
* ชนิด IV: ชนิด III ที่กระดูกอัลนาทางดิสทอล (distal ulna) หักด้วย
* ชนิด V: มีการหักของข้อต่อเรดิโออัลนาร์ทางดิสทอลด้วย (Distal radioulnar joint involved)
* ชนิด VI: ชนิด V ที่กระดูกอัลนาทางดิสทอล (distal ulna) หักด้วย
* ชนิด VII: ทั้งข้อเรดิโอคาร์พัล (Radiocarpal) และเรดิโออัลนาร์ทางดิสทอล (distal radioulnar) หักด้วย
* ชนิด VIII: ชนิด VII ที่กระดูกอัลนาทางดิสทอล (distal ulna) หักด้วย

## อ้างอิง

## แหล่งข้อมูลอื่น
* Radiograph of Smith's fracture

สมธ
กระดูกหักแบบโรลันโด

**กระดูกหักแบบโรลันโด** () เป็นประเภทหนึ่งของกระดูกนิ้วหักที่ส่วนฐานของกระดูกนิ้วโป้งเกิดการหัก จัดเป็นกระดูกหักชนิกในข้อ การหักมักเป็นรูปตัวที หรือตัววาย (T- or Y-shaped) 

มีการบรรยายกระดูกหักรูปแบบนี้ครั้งแรกในปี 1910 โดย ซิลวิโอ โรลันโด (Silvio Rolando) ชาวอิตาลี ซึ่งเป็นที่มาของชื่อกระดูกหักรูปแบบนี้

การรักษามีการเสนอไว้อยู่หลายวิธี รวมถึงการยึดด้วยสายเคิร์ชเนอร์ (Kirschner wires) หรือการก่อโดยช้เพลตกับสกรู (plate and screw constructions) อีกหนึ่งสิธีรักษาที่ได้รับการยอมรับคือการทำการยึดภายนอก (external fixator) ประกอบการใช้เทคนิกเทนชั่นแบนด์วายริง (tension band wiring technique)

## ดูเพิ่ม
* กระดูกหักแบบเบนเนตต์
* กระดูกหักแบบบ็อกเซอร์
* นิ้วโป้งเกมคีปเปอร์

## อ้างอิง

### บรรณานุกรม
* 
* 

## แหล่งข้อมูลอื่น
ประธานาธิบดีเซาตูแมอีปริงซีป

**ประธานาธิบดีเซาตูแมอีปริงซีป** () เป็นประมุขแห่งรัฐของประเทศเซาตูแมอีปริงซีป ผู้ดำรงตำแหน่งคนปัจจุบัน คือ การ์ลุช วีลา นอวา ตั้งแต่วันที่ 2 ตุลาคม ค.ศ. 2021

## ประวัติ
ประธานาธิบดีเซาตูเมและปรินซิปีมีบทบาทสำคัญในประวัติศาสตร์การเมืองของประเทศ ซึ่งเป็นประเทศเกาะเล็ก ๆ ตั้งอยู่ในอ่าวกินีของแอฟริกากลาง ประเทศได้รับเอกราชจากโปรตุเกสเมื่อวันที่ 12 กรกฎาคม ค.ศ. 1975 โดยมี Manuel Pinto da Costa จากพรรค MLSTP (Movimento de Libertação de São Tomé e Príncipe) เป็นประธานาธิบดีคนแรกของประเทศ ในช่วงแรกของการปกครอง ประเทศได้ปฏิบัติตามรูปแบบสังคมนิยมตามแบบของยุโรปตะวันออก ซึ่งนำไปสู่ภาวะเศรษฐกิจตกต่ำและความไม่พอใจของประชาชน ต่อมาในปี 1990 จึงได้มีการจัดตั้งประชาธิปไตยหลายพรรค

## การดำรงตำแหน่ง
ณ ค.ศ. 2021 มีการจำกัดวาระการดำรงตำแหน่งของประธานาธิบดีไว้ 2 สมัยในรัฐธรรมนูญเซาตูแมอีปริงซีป ประธานาธิบดีคนแรกที่ถูกจำกัดวาระ คือ มีแกล ตรูวูวาดา ในปี 2001

## สวัสดิการ
ทำเนียบประธานาธิบดีเซาตูแมอีปริงซีปเป็นที่พำนักอย่างเป็นทางการของประธานาธิบดีเซาตูแมอีปริงซีป ตั้งอยู่ ณ เซาตูแม เป็นอาคารสถาปัตยกรรมแบบอาณานิคมโปรตุเกส สร้างขึ้นในคริสต์ศตวรรษที่ 19 เดิมทีเป็นที่พำนักของผู้ว่าการเซาตูแมอีปริงซีปของโปรตุเกส จนกระทั่งประเทศได้รับเอกราชในปี 1975

## อ้างอิง
อารัด

**Arad**, **ARAD**, **อารัด**, **อาราด** อาจหมายถึง:

## บุคคล
* Arad (ชื่อ)
* Arad (สกุล)

## สถานที่และเขตการปกครอง
### บาห์เรน
* อารัด ประเทศบาห์เรน หมู่บ้านใน Al Muharraq Governorate
* ป้อมอารัด
* เกาะอารัด ส่วนหนึ่งของหมู่เกาะ Muharraq

### อิหร่าน
* อารัด ประเทศอิหร่าน เมืองใน Fars Province
** อำเภออารัด ใน Fars Province
** อำเภออารัดชนบท ใน Fars Province
* โรงพยาบาลกลางอารัด ในเตหะราน
* อารัด เตหะราน หมู่บ้านในจังหวัดเตหะราน

### อิสราเอล
* อารัด ประเทศอิสราเอล นครในประเทศอิสราเอล
* เตลอารัด ซากนครโบราณ

### จอร์แดน
* อารัด (สังฆมณฑล) นครโบราณและบิชอปริก (bishopric) ใกล้กับ Tell 'Arad

### โรมาเนีย
* อารัด ประเทศโรมาเนีย นครหลักในเทศมณฑลอารัด
* เทศมณฑลอารัด เทศมณฑล
* เทศมณฑลอารัด (เดิม) เทศมณฑลตั้งแต่ยุคอาณาจักรฮังการีที่หนึ่ง, ออสโตร-ฮังการี และโรมาเนีย
* ภูมิภาคอารัด เขตการปกครองระหว่างปี 1950–1956
* อัครสังฆมณฑลอารัด ในคริสตจักรออร์ทอดอกซ์โรมาเนีย

## การใช้งานอื่น
* ARAD (Sumerogram) อักษรหนึ่งในระบบอักษรลิ่มซูเมอร์
* CFR Arad สโมสรฟุตบอลในโรมาเนียระหว่างปี 1921–1985
* F.C. Arad สโมสรฟุตบอลในอิสราเอล
* IWI ARAD ปืนยาวสัญชาติอิสราเอล
* อักษรย่อของ attoradian (arad) หน่วยมุม
นากาจิมะ (ทะเลสาบโทยะ)

thumb|นากาจิมะ**นากาจิมะ** () เป็นชื่อเรียกรวม 4 เกาะในทะเลสาบโทยะ ได้แก่ โอชิมะ (大島), เบ็นเต็นจิมะ (弁天島), คันนนจิมะ (観音島) และ มันจูจิมะ (饅頭島) ตั้งอยู่ในเมืองโซเบ็ตสึและโทยาโกะ บนเกาะฮกไกโด ก่อตัวขึ้นจากโดมลาวาที่เกิดจากการปะทุของภูเขาไฟในปล่องภูเขาไฟโทยะเมื่อประมาณ 50,000 ปีก่อน ทำให้ปรากฏเป็นแผ่นดินขึ้นเหนือผิวทะเลสาบ เกาะที่ใหญ่ที่สุดคือโอชิมะ มีขนาดเส้นรอบวง 9.6 กิโลเมตร บนเกาะปกคลุมไปด้วยป่าใบกว้างโดยทั่ว ยอดเขาที่สูงที่สุดอยู่สูงจากระดับน้ำทะเล 455 เมตร

มีท่าเรือสำหรับเรือท่องเที่ยวจากริมฝั่งทะเลสาบโทยะไปยังเกาะโอชิมะ สามารถไปถึงเกาะได้ในเวลาไม่ถึง 30 นาที ที่ใกล้ท่าเรือบนเกาะมีพิพิธภัณฑ์ตั้งอยู่

## อ้างอิง

หมวดหมู่:เกาะในประเทศญี่ปุ่น
หมวดหมู่:เกาะในทะเลสาบ
หมวดหมู่:เกาะในจังหวัดฮกไกโด
โทยาโกะ

**โทยาโกะ** () อาจหมายถึง
* ทะเลสาบโทยะ - ทะเลสาบที่เกิดจากแอ่งยุบปากปล่องบนเกาะฮกไกโด
* เมืองโทยาโกะ - เมืองที่ตั้งอยู่ริมฝั่งทะเลสาบโทยะ
ประธานาธิบดีสาธารณรัฐประชาธิปไตยคองโก

**ประธานาธิบดีสาธารณรัฐประชาธิปไตยคองโก** () เป็นประมุขแห่งรัฐของสาธารณรัฐประชาธิปไตยคองโกและเป็นผู้บัญชาการทหารสูงสุดแห่งกองทัพ ผู้ดำรงตำแหน่งคนปัจจุบัน คือ เฟลิกซ์ ชีเซเกดี ตั้งแต่วันที่ 25 มกราคม ค.ศ. 2019

## ประวัติ
ตำแหน่งประธานาธิบดีในสาธารณรัฐประชาธิปไตยคองโก มีมาตั้งแต่รัฐธรรมนูญฉบับแรกซึ่งเรียกว่ากฎหมายพื้นฐานในปี 1960 อย่างไรก็ตาม อำนาจของตำแหน่งนี้แตกต่างกันไปในช่วงหลายปีที่ผ่านมา จากบทบาทร่วมกันที่จำกัดในฝ่ายบริหารกับนายกรัฐมนตรีสู่การปกครองแบบเผด็จการเต็มรูปแบบ ภายใต้รัฐธรรมนูญฉบับปัจจุบัน ประธานาธิบดีดำรงอยู่เป็นสถาบันที่สูงที่สุดในระบอบสาธารณรัฐระบบกึ่งประธานาธิบดี และประธานาธิบดีได้รับการคุ้มกันโดยกองกำลังอารักขา อำนาจตามรัฐธรรมนูญของประธานาธิบดีโฌแซ็ฟ กาบีลา ในขณะนั้น มีกำหนดหมดวาระในวันที่ 20 ธันวาคม ค.ศ. 2016 แต่ในตอนแรกนั้นได้ขยายออกไปจนถึงสิ้นปี 2017 และเขายังคงดำรงตำแหน่งต่อไปจนกว่าจะมีการเลือกตั้งประธานาธิบดีในเดือนธันวาคม ค.ศ. 2019 เมื่อเฟลิกซ์ ชีเซเกดีชนะการเลือกตั้งและเข้ารับตำแหน่งในวันที่ 24 มกราคม ค.ศ. 2019

## อ้างอิง

## แหล่งข้อมูลอื่น
* Official website of the President of the DRC 

หมวดหมู่:ประธานาธิบดีสาธารณรัฐประชาธิปไตยคองโก
หมวดหมู่:สาธารณรัฐประชาธิปไตยคองโก
รองหัวหน้าพรรค

**รองหัวหน้าพรรค** () ในระบบเวสต์มินสเตอร์ เป็นตำแหน่งผู้บัญชาการอันดับที่ 2 ของพรรคการเมือง รองจากหัวหน้าพรรค รองหัวหน้าพรรคมักจะเป็นรองนายกรัฐมนตรีเมื่อพรรคของพวกเขาได้รับเลือกให้เป็นรัฐบาล รองหัวหน้าพรรคอาจทำหน้าที่แทนหัวหน้าพรรคได้ หากหัวหน้าพรรคคนปัจจุบันไม่สามารถปฏิบัติหน้าที่ในฐานะหัวหน้าพรรคได้ด้วยเหตุผลประการใดก็ตาม เช่น รองหัวหน้าพรรคมักจะทำหน้าที่แทนหัวหน้าพรรคในการตอบกระทู้ถาม ในช่วงที่หัวหน้าพรรคไม่อยู่ รองหัวหน้าพรรคยังมักมีความรับผิดชอบอื่น ๆ ในการจัดการกับพรรคอีกด้วย

## ดูเพิ่ม

* รองนายกรัฐมนตรี

## อ้างอิง

หมวดหมู่:นักการเมือง
หมวดหมู่:พรรคการเมือง
วัดพระธาตุนาดูน

**วัดพระธาตุนาดูน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระธาตุ อำเภอนาดูน จังหวัดมหาสารคาม เป็นส่วนหนึ่งของโครงการพุทธมณฑลอีสาน  ซึ่งประกอบด้วยวัด สวนรุกขชาติ สวนสมุนไพร ศาลาพัก แหล่งน้ำ และถนน มีพื้นที่โดยรอบ 902 ไร่เศษ

เมื่อ พ.ศ. 2522 ที่บ้านนาดูน มีการขุดพบหลักฐานทางประวัติศาสตร์โบราณคดี รวมถึงพบสถูปบรรจุพระบรมสารีริกธาตุบรรจุในตลับทองคำ เงิน และสำริด สันนิษฐานว่ามีอายุอยู่ในพุทธศตวรรษที่ 13–15 สมัยทวารวดี นอกจากนี้ยังพบพระพุทธรูป พระพิมพ์ลายหลายแบบจำนวนมาก

รัฐบาลอนุมัติให้ดำเนินการก่อสร้างพระธาตุนาดูนขึ้นในเนื้อที่ 902 ไร่ รวมถึงบริเวณโดยรอบ พระธาตุมีศิลปกรรมประยุกต์จากสถูปจำลองที่ประดิษฐานพระบรมสารีริกธาตุกับลักษณะศิลปากร แบบทวารวดีออกแบบและดำเนินการสร้างโดยกรมศิลปากรสูง 50.50 เมตร ฐานเป็นรูปสี่เหลี่ยมจัตุรัส 35.70 เมตร และในวันที่ 12 พฤศจิกายน พ.ศ. 2530 สมเด็จพระบรมโอรสาธิราชเจ้าฟ้ามหาวชิราลงกรณ์ สยามมงกุฏราชกุมารในขณะนั้น เสด็จพระราชดำเนินแทนพระองค์มาทรงประกอบพิธีอัญเชิญพระบรมสารีริกธาตุเข้าบรรจุในองค์พระธาตุนาดูนนี้ วัดพระธาตุนาดูนตั้งเป็นวัดเมื่อวันที่ 15 กุมภาพันธ์ พ.ศ. 2559

วัดมีการจัดงานนมัสการพระธาตุนาดูน ในช่วงวันขึ้น 15 ค่ำ เดือน 3 หรือวันมาฆบูชาภายในงานจัดให้มีกิจกรรมเวียนเทียน รอบองค์พระบรมธาตุ

## อ้างอิง

พระธาตุนาดูน
หมวดหมู่:อำเภอนาดูน
คือเธอ (ละครโทรทัศน์ พ.ศ. 2564)

**คือเธอ** () เป็นละครโทรทัศน์ไทยปี 2564 ที่ดัดแปลงจากซีรีส์เกาหลีในปี 2015 เรื่อง*[[อัจฉริยะพลิกปมปริศนา]]* จากการกำกับของ ศิวโรจน์ คงสกุล นำแสดงโดย เพชร-เผ่าเพชร เจริญสุข, เต-ตะวัน วิหครัตน์ และเบลล์-เขมิศรา พลเดช ออกอากาศตั้งแต่วันที่ 16 สิงหาคม ถึง 5 ตุลาคม 2564 ทุกวันจันทร์และอังคาร เวลา 20:00 นาฬิกา (เวลามาตรฐานไทย) ทางช่องทรูเอเชียนซีรีส์ (ทรูเอเชียนมอร์ ในปัจจุบัน) นอกจากนี้ยังสตรีมมิ่งบนทรูไอดีและเน็ตฟลิกซ์

## นักแสดง

## อ้างอิง

หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครชุดทางโทรทัศน์
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย ศิวโรจน์ คงสกุล
หมวดหมู่:ละครโทรทัศน์ภาษาไทย
กาเมร่า -รีเบิร์ธ-

*** กาเมร่า -รีเบิร์ธ-*** () เป็นซีรีส์ออริจินัลเน็ตแอนิเมชัน (โอเอ็นเอ) ญี่ปุ่น อำนวยผลิตโดยคาโดกาวะคอร์เปอเรชันและผลิตแอนิเมชันโดยสตูดิโอเอ็งงิ ถือเป็นแอนิเมชันเรื่องแรกในแฟรนไชส์*[[กาเมร่า]]* ซีรีส์ฉายทั่วโลกในวันที่ 7 กันยายน พ.ศ. 2566 ทางเน็ตฟลิกซ์

## อ้างอิง

## แหล่งข้อมูลอื่น
* Official เว็บไซต์ทางการ โดยคาโดกาวะ
* 
* 
* 

หมวดหมู่:อนิเมะโอเอ็นเอในปี พ.ศ. 2566
หมวดหมู่:มังงะที่ตีพิมพ์ในปี พ.ศ. 2566
หมวดหมู่:การ์ตูนญี่ปุ่นแนวโลดโผน
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:ไคจู
หมวดหมู่:อนิเมะออริจินอลของเน็ตฟลิกซ์
หมวดหมู่:การ์ตูนญี่ปุ่นประเภทบันเทิงคดีแนววิทยาศาสตร์
หมวดหมู่:การ์ตูนญี่ปุ่นแนวเซเน็ง
สะพานว็อกซอลล์

**สะพานว็อกซอลล์** (อังกฤษ: Vauxhall Beidge) เป็นสะพานข้ามแม่น้ำเทมส์ ในใจกลางกรุงลอนดอน เชื่อมต่อระหว่างย่านว็อกซอลล์ในเซาท์เวสต์ลอนดอน เข้ากับย่านพิมลิโกในเซ็นทรัลลอนดอน 

สะพานวอกซ์ฮอลล์เปิดใช้งานในปี ค.ศ. 1906 ซึ่งสร้างขึ้นเพื่อแทนที่สะพานเก่าซึ่งเดิมรู้จักกันในชื่อ **สะพานรีเจนต์** (อังกฤษ: Regent Bridge) แต่ต่อมาได้เปลี่ยนเป็นชื่อปัจจุบัน ที่สร้างขึ้นระหว่างปี ค.ศ. 1809–1816 โดยเป็นส่วนหนึ่งของโครงการปรับปรุงฝั่งใต้ของแม่น้ำเทมส์ สะพานแห่งนี้สร้างขึ้นในบริเวณริมแม่น้ำซึ่งก่อนหน้านี้เคยมีเรือข้ามฟากให้บริการ

การสร้างสะพานทั้งสองแห่งได้รับการออกแบบใหม่หลายครั้งจากสถาปนิกหลายคน สะพานเดิมซึ่งเป็นสะพานเหล็กถูกสร้างขึ้นโดยบริษัทเอกชนแห่งหนึ่ง และใช้เป็นสะพานเก็บค่าผ่านทางก่อนที่จะถูกยึดโดยสาธารณะในปี ค.ศ. 1879 สะพานปัจจุบันซึ่งใช้เวลาสร้าง 8 ปีเป็นสะพานแห่งแรกในลอนดอนที่ใช้บรรทุกรถรางและต่อมาเป็นถนนหนึ่งในสองสายแรกในลอนดอนที่มีช่องเดินรถประจำทาง

ในปี ค.ศ. 1963 มีการเสนอให้เปลี่ยนสะพานด้วยการพัฒนาสมัยใหม่ซึ่งประกอบด้วยร้านค้า พื้นที่สำนักงาน ห้องพักในโรงแรม และสิ่งอำนวยความสะดวกด้านสันทนาการจำนวน 7 ชั้นที่อยู่เหนือแม่น้ำ แต่แผนดังกล่าวถูกยกเลิกเนื่องจากต้นทุน ยกเว้นการเปลี่ยนแปลงผังถนนและลูกกรง 

การออกแบบและรูปลักษณ์ของสะพานในปัจจุบันยังคงแทบไม่เปลี่ยนแปลงเลยนับตั้งแต่ปี ค.ศ. 1907 และสะพานในปัจจุบันยังคงเป็นส่วนสำคัญของระบบคมนาคมในกรุงลอนดอน 

## อ้างอิง

หมวดหมู่:สะพานและอุโมงค์ในลอนดอน
รัตนวดี วงศ์ทอง

**รัตนวดี วงศ์ทอง** (เกิด 22 พฤษภาคม พ.ศ. 2547) ชื่อเล่น **มิ้ม** เป็นนักแสดงหญิงชาวไทย  เป็นที่รู้จักกับบทบาท "พรรณษา" (วัยเด็ก) จากละครเรื่อง *[[ทุ่งเสน่หา|วาสนารัก]]* และบทบาท "แย้ม" จากภาพยนตร์เรื่อง *[[ธี่หยด]]* ปัจจุบันเธอเป็นนักแสดงใน​สังกัด จีเอ็มเอ็มทีวี

## ประวัติและการศึกษา

มิ้ม รัตนวดี วงค์ทอง ครอบครัวมีพี่น้องทั้งหมด 4 คน โดยมิ้มเป็นพี่สาวคนโตของบ้าน 
สำเร็จการศึกษาระดับชั้นมัธยมศึกษาตอนต้น โรงเรียนเตรียมอุดมศึกษา สุวินทวงศ์ ระดับชั้นมัธยมศึกษาตอนปลาย จาก โรงเรียนนวมินทราชินูทิศ สตรีวิทยา 2 ต่อมาเข้าศึกษาในระดับปริญญาตรีที่คณะนิติศาสตร์ มหาวิทยาลัยศรีปทุม เพียง 1 ปีการศึกษา ปัจจุบันได้ย้ายมาศึกษาที่คณะศิลปกรรมศาสตร์ มหาวิทยาลัยศรีนครินทรวิโรฒ สาขาศิลปะการแสดง เอกการแสดงและกำกับการแสดง

## เข้าสู่วงการ
ในฐานะนักแสดงเด็กและเริ่มมีผลงานการแสดงละครโทรทัศน์เรื่อง *[[สี่ไม้คาน]]* เมื่อปี พ.ศ. 2562 ตามมาด้วยละคร *[[เพลิงพรางเทียน]]* จากนั้นปี พ.ศ. 2563 มีผลงานละครเรื่อง​ *[[ทุ่งเสน่หา|วาสนารัก]]*ซึ่งแจ้งเกิดเป็นที่รู้จักเต็มตัว​ตามมาด้วย​ *[[ฟากฟ้าคีรีดาว]]* ​ปี พ.ศ. 2564​ ละคร *​[[Help me คุณผีช่วยด้วย]]​* ปี พ.ศ. 2565 ซีรีส์ *My Coach ตะลุมรักตะรุมบอล*​ ต่อมาปี พ.ศ. 2566 เปิดตัวภาพยนตร์ *[[ธี่หยด]]*  และคว้ารางวัลรองชนะเลิศอันดับ 1 ในรายการเรียลลิตี้ นางร้าย Thailand (Devil Angel) ของทาง​ ช่อง 8​ ปี พ.ศ. 2567 เดือนสิงหาคมได้เข้าเป็นนักแสดงสังกัดจีเอ็มเอ็มทีวี

## ผลงาน
### ละครโทรทัศน์​/ซีรีส์

### ภาพยนตร์

### มิวสิควีดีโอ
* "ธี่เดินทางกลับมา" - นิภัทร์ กำจรปรีชา *(OST.[[ธี่หยด]])* 
* "เพื่อนคนเดิม (FRIEND ZONE)" - FIRZTER
* “ลูกคุณหนู“ - MEYOU (Feat.Pun)
* "เหนื่อยหน่อยนะ" (Someone like me) - Gemini
* "ฝนดาวตก" - TYTAN
* "CITY LIGHTS" - THIS CITY

### การแข่งขัน
* นางร้ายไทยแลนด์​ (รองชนะเลิศ​อันดับ 1)​

## รางวัล

## อ้างอิง

หมวดหมู่:นักแสดงหญิงสังกัดจีเอ็มเอ็มทีวี
หมวดหมู่:นักแสดงชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:พุทธศาสนิกชนชาวไทย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นักแสดงภาพยนตร์หญิงชาวไทย
จังหวัดบัลกัน

หมวดหมู่:จังหวัดของประเทศเติร์กเมนิสถาน


**จังหวัดบัลกัน** () เป็นจังหวัดของประเทศประเทศเติร์กเมนิสถานที่อยู่ตะวันตกสุดของประเทศ ทางทิศเหนือติดกับประเทศคาซัคสถานและอุซเบกิสถาน ทางตะวันออกติดกับจังหวัด 2 จังหวัดในเติร์กเมนิสถาน ทางทิศใต้ติดกับประเทศอิหร่าน และทางทิศตะวันตกติดกับทะเลแคสเปียน เมืองหลวงคือบัลกานาบัต เดิมชื่อเนบิตดัก อาณาเขตของจังหวัดนี้เหมือนกับอาณาเขตของอดีต*แคว้นครัสโนวอดสค์*  ซึ่งเป็นแคว้นหนึ่งในยุคโซเวียตของสาธารณรัฐสังคมนิยมโซเวียตเติร์กเมนิสถาน แคว้นนี้ถูกสลายตัวและถูกบูรณะมาหลายครั้งในศตวรรษที่ 20 และจบลงด้วยการสลายตัวอย่างเป็นทางการในปี ค.ศ. 1988 อย่างไรก็ตาม อาณาเขตในการบริหารของจังหวัดนี้ได้รับการฟื้นฟูขึ้นใหม่ในปี ค.ศ. 1991 เมื่อมีการสถาปนาจังหวัดบัลกันขึ้นมา

จังหวัดนี้ครอบคลุมพื้นที่ทั้งหมด 139,270 ตารางกิโลเมตร และมีผู้อยู่อาศัยอยู่ 529,895 คน (ประมาณการปี 2565) ครอบครัวบางครอบครัวที่อาศัยในจังหวัดนี้มักจะเป็นครอบครัวที่เร่ร่อนและต้อนสัตว์ ความหนาแน่นของประชากรในจังหวัดนี้อยู่ที่ 3.8 คนต่อตารางกิโลเมตร ซึ่งต่ำที่สุดในเติร์กเมนิสถาน

## อ้างอิง
อึ๋ง ก็อก ส็อง

**ปีเตอร์ อึ๋ง ก็อก ส็อง** (อักษรโรมัน: Peter Ng Kok Song, ; ออกเสียงแบบแต้จิ๋ว: ; เกิด 11 กุมภาพันธ์ 1948) หรือ **อึ๋ง ก็อก ส็อง** (อักษรโรมัน: Ng Kok Song) เป็นนักการเงิน, ผู้บริหารกองทุน และผู้บริหารธุรกิจ อดีตประธานคณะกรรมการการลงทุนของจีไอซีระหว่างปี 2007 ถึง 2013, ประธานองค์การเงินตราแห่งสิงคโปร์ระหว่างปี 1985 ถึง 1986

อึ๋งเป็นผู้ร่วมก่อตั้งบริษัทบริหารจัดการทรัพย์สิน อาวันดา อินเวสต์เมนต์แมเนจเมนต์ (Avanda Investment Management), เป็นประธานคณะกรรมการคนแรกของสิงคโปร์อินเทอร์เนชันนอลมอเน็ตทารีเอ็กซ์เชนจ์ (SIMEX) ที่ซึ่งต่อมาคือเอสจีเอ็กซ์กรุ๊ป รวมถึงดำรงตำแนห่งในคณะกรรมการของเอสจีเอ็กซ์กรุ๊ประหว่างปี 2013 ถึง 2018 และใน เทมาเส็กโฮลดิง ระหว่างปี 2003 ถึง 2005

ในปี 2023 อึ๋งประกาศตัวลงสมัครเลือกตั้งประธานาธิบดีสิงคโปร์ในปีนั้น และได้รับวุฒิบัตรรับรองสิทธิเข้าลงสมัคร (Certificate of Eligibility) โดยคณะกรรมการเลือกตั้งประธานาธิบดีและประสบความสำเร็จในการได้รับการเสนอชื่อเป็นหนึ่งในสามผู้ลงสมัคร เขาได้รับคะแนนเสียง 15.72% ซึ่งมากกว่า Tan Kin Lian ที่ 13.88% กระนั้น ก็ยังพ่ายให้กับตรรมัน จัณมุกะรัตตินัม, ซึ่งได้รับคะแนนเสียง 70.40% 

## อ้างอิง

หมวดหมู่:นักธุรกิจชาวสิงคโปร์
หมวดหมู่:นักลงทุนชาวสิงคโปร์
หมวดหมู่:บุคคลจากมหาวิทยาลัยแห่งชาติสิงคโปร์
หมวดหมู่:บุคคลจากมหาวิทยาลัยสแตนฟอร์ด
รัสมุส ฮอยลุนด์

**รัสมุส วินเทอร์ ฮอยลุนด์** หรือ ฮอยลุนด์ (, ; เกิดวันที่ 4 กุมภาพันธ์ ค.ศ. 2003) เป็นนักฟุตบอลชาวเดนมาร์ก ปัจจุบันเล่นในตำแหน่งกองหน้าให้แก่สโมสรฟุตบอลนาโปลี โดยยืมตัวมาจากแมนเชสเตอร์ยูไนเต็ดในพรีเมียร์ลีกและทีมชาติเดนมาร์ก

ฮอยลุนด์มาจากทีมเยาวชนของโคเปนเฮเกน เขาในวัยเพียง 17 ปี ได้ลงเล่นให้แก่ทีมชุดแรกของสโมสรเป็นครั้งแรกเมื่อเดือนตุลาคม ค.ศ. 2020 เขาทำ 5 ประตูจากการลงเล่น 32 นัดให้แก่โคเปนเฮเกน ก่อนที่จะย้ายไปสตวร์ม กราซ ในออสเตรียเมื่อเดือนมกราคม ค.ศ. 2022 และในปีเดียวกันนั้นเอง เขาย้ายไปอาตาลันตาด้วยค่าตัว 17 ล้านยูโร

ฮอยลุนด์ลงเล่นให้แก่ทีมชาติเดนมาร์กชุดเยาวชนตั้งแต่รุ่นอายุไม่เกิน 16 ปี ถึงรุ่นอายุไม่เกิน 21 ปี เขาลงเล่นให้แก่ทีมชาติชุดใหญ่ครั้งแรกเมื่อเดือนกันยายน ค.ศ. 2022

## สถิติอาชีพ
### นานาชาติ

## เกียรติประวัติ
**โคเปนเฮเกน**
* เดนิชซูเปอร์ลีกา: 2021–22

**สตวร์ม กราซ**
* ออสเตรียนคัพ: 2022–23

**แมนเชสเตอร์ยูไนเต็ด**
*เอฟเอคัพ : 2023-24

**นาโปลี**
*ซูแปร์โกปปาอีตาเลียนา: 2025–26

## อ้างอิง

## แหล่งข้อมูลอื่น
*Profile ที่เว็บไซต์แมนเชสเตอร์ยูไนเต็ด
*
*

หมวดหมู่:นักฟุตบอลชาวเดนมาร์ก
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลโคเปนเฮเกน
หมวดหมู่:ผู้เล่นอาตาลันตาแบร์กามัสกากัลโช
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในเดนิชซูเปอร์ลีกา
หมวดหมู่:ผู้เล่นในออสเตรียนฟุตบอลบุนเดิสลีกา
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรกีฬาฟุตบอลนาโปลี
หมวดหมู่:นักฟุตบอลทีมชาติเดนมาร์ก
หมวดหมู่:บุคคลจากโคเปนเฮเกน
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
ตั๋น คิม เลียง

**ตั๋น คิม เลียง**  (อักษรโรมัน: Tan Kin Lian, ; ออกเสียงฮกเกี้ยน: ; เกิด 9 มีนาคม 1948) เป็นนักธุรกิจชาวสิงคโปร์ ผู้เคยดำรงตำแหน่งประธานคณะกรรมการบริหารเอ็นทียูซีอินคัม ระหว่างปี ค.ศ. 1977 ถึง 2007 ก่อนจะลงสมัครเลือกตั้งประธานาธิบดีในปี 2011 และเมื่อวันที่ 11 สิงหาคม 2023 เขาได้ประกาศเจตจำนงลงสมัครการเลือกตั้งประธานาธิบดี ปี 2023 โดยมีอดีตผู้สมัครประธานาธิบดี Tan Jee Say เป็นผู้เสนอ

ตั๋นเป็นผู้จัดการทั่วไปของเอ็นทียูซีอินคัมเมื่อปี ค.ศ. 1977 ด้วยวัย 29 ปี ต่อมาได้รับการแต่งตั้งใหม่เป็นประธานเจ้าหน้าที่บริหาร เขาอยู่ในตำแหน่งนี้จนปี 2007 ภายใต้การนำของเขา บริษัทเติบโตขึ้นจากการมีสินทรัพย์ 28 ล้านดอลลาร์สิงคโปร์ในปี 1977 เป็นมากกว่า 17 พันล้านดอลลาร์สิงคโปร์ และมีผู้ถือกรมธรรม์มากกว่าหนึ่งล้านคนในปี 2007

## อ้างอิง

หมวดหมู่:นักธุรกิจชาวสิงคโปร์
การเลือกตั้งประธานาธิบดีสิงคโปร์ พ.ศ. 2566

มีการเลือกตั้งประธานาธิบดีในประเทศสิงคโปร์เมื่อวันที่ 1 กันยายน พ.ศ. 2566 ถือเป็นการเลือกตั้งประธานาธิบดีสิงคโปร์เป็นครั้งที่หก และเป็นครั้งที่สามที่มีผู้ลงสมัครมากกว่าหนึ่งคน ประธานาธิบดีคนปัจจุบัน ฮาลิมะฮ์ ยาก็อบ ซึ่งได้รับเลือกโดยไม่มีผู้ลงสมัครแข่งใน การเลือกตั้งปี 2017 ไม่ได้ลงสมัครใหม่ในครั้งนี้

ผู้ลงสมัครเลือกตั้งประธานาธิบดีสิงคโปร์ ซึ่งเป็นตำแหน่งไม่สังกัดพรรคการเมือง ในการเลือกตั้งครั้งนี้ ได้แก่ ตรรมัน จัณมุกะรัตนัม, อึ๋ง ก็อก ส็อง และ ตั๋น คิม เลียง ทั้งหมดเป็นผู้สมัครอิสระหรือได้ลาออกจากตำแหน่งในพรรคการเมืองใด ๆ ที่เคยเป็นสมาชิกอยู่ ทั้งหมดได้รับวุฒิบัตรยืนยันคุณสมบัติ (COE) และวุฒิบัตรรับรองจากชุมชนที่อนุมัติให้สามารถลงแข่งในการเลือกตั้งได้

ตรรมันชนะการเลือกตั้งด้วยคะแนนเสียงถล่มทลายที่ 70.40% ถือเป็นคะแนนเสียงที่มากที่สุดในการเลือกตั้งประธานาธิบดีสิงคโปร์ที่มีผู้ลงสมัครแข่ง รวมถึงยังเป็นผู้สมัครที่ไม่ใช่ชาวจีนคนแรกที่ได้รับการเลือกตั้งโดยตรงเข้าสู่ตำแหน่งประธานาธิบดีสิงคโปร์ คะแนนเสียงสำหรับผู้สมัครคนอื่นค่อนข้างจะแบ่งกัน โดยอึ๋งได้รับคะแนนเสียง 15.72% ส่วนตั๋น ซึ่งเป็นลงเลือกตั้งเป็นครั้งที่สอง ได้รับคะแนนเสียง 13.88% สำหรับตั๋น ถือว่าทำคะแนนได้ดีขึ้นหลังเสียสิทธิ์ในการลงสมัครครั้งแรกเมื่อปี 2011 ตรรมันมีกำหนดการเข้ารับตำแหน่งในวันที่ 14 กันยายน เป็นประธานาธิบดีสิงคโปร์คนที่เก้า

## บทวิเคราะห์
เมื่อประกาศผลการนับคะแนนเบื้องต้นในวันที่ 2 กันยายน นักวิเคราะห์การเมืองเสนอว่าด้วยเสน่ห์ส่วนตัวและประสบการณ์กับผลงานในอดีตของตรรมัน ซึ่งรวมถึงการเป็นสมาชิกสภาจากเขตจูร่ง จีอาร์ซี ที่ซึ่งเขาทำคะแนนได้ดีมาตลอดในการเลือกตั้งสองครั้งเมื่อปี 2015 และ 2020 อาจส่งผลต่อชัยชนะถล่มทลายของเขา ในขณะที่อึ๋งไม่มีการเปิดเผยต่อสาธารณะ ส่วนตั๋นมีประวัติประเด็นอันเป็นข้อโต้เถียง ยูจีน ตัน ระบุไว้ในรายงานพิเศษผลวันลงคะแนนเสียงของซีเอ็นเอว่าเป็นผลที่ "เกินคาด" (mind-boggling) เขายังเน้นย้ำให้เห็นถึงความสัมพันธ์ของตั๋นกับพรรคฝ่ายค้าน ระบุว่าตั๋นมี "แรงต้านเยอะเกินไปในการลงสมัครเลือกตั้งครั้งนี้" นอกจากนี้ การรณรงค์เลือกตั้งของตั๋นยังมีลักษณะที่ยูจีนระบุว่ามีความ "รังเกียจสตรี, เหยียดเชื้อชาติ และกระทั่ง นิยมคนพื้นถิ่น" แนวคิดเหล่านี้ชาวสิงคโปร์ส่วนใหญ่ปฏิเสธ

เสียงตอบรับต่อผลคะแนนเลือกตั้งจากบรรดานักวิเคราะห์การเมืองมีแตกต่างกันไป ยกตัวอย่างเช่นนักวิเคราะห์การเมืองจากมหาวิทยาลัยเทคโนโลยีนันยัง ศ. ฟีลิกซ์ ตัน (Felix Tan) ระบุว่าผลการเลือกตั้ง "ค่อนข้างจะไม่เป็นตามคาด และออกไปทางน่าประหลาดใจ" และเน้นว่าลักษณะ "สถาบันสู้กับพวกต่อต้านสถาบัน"อาจมีผลต่อผลซึ่งน่าผิดหวัง (anticlimactic) ส่วนผู้ช่วยศาสตราจารย์ประจำมหาวิทยาลัยแห่งชาติสิงคโปร์ Chong Ja Ian วิจารณ์ผลการเลือกตั้ง ระบุว่าตรรมันได้แต้มต่ออย่างมากจาก "คู่แข่งสองคนที่อ่อน"

ในบทความคิดเห็นที่ตีพิมพ์เว็บของซีเอ็นเอ อดีตบรรณาธิการข่าว ฮัน ฟู้ก ควัง (Han Fook Kwang) กล่าวว่าผลการเลือกตั้งครั้งนี้มีความสำคัญยิ่งในทางการเมือง ชัยชนะถล่มทลายของตรรมันถือว่าทำลายข้อกล่าวอ้างของสมาชิกรัฐบาลสิงคโปร์ว่าชาวสิงคโปร์ที่สูงวัยไม่พร้อมที่จะยอมรับนายกรัฐมนตรีที่ไม่ใช่ชาวจีน

## หมายเหตุ

## อ้างอิง

หมวดหมู่:การเลือกตั้งในปี พ.ศ. 2566
หมวดหมู่:การเลือกตั้งในประเทศสิงคโปร์
หมวดหมู่:ประเทศสิงคโปร์ในปี พ.ศ. 2566
โนโว นอร์ดิสค์

**โนโว นอร์ดิสค์ เอ/เอส** (อักษรโรมัน: Novo Nordisk A/S) เป็นบริษัทยาข้ามชาติสัญชาติเดนมาร์ก มีสำนักงานใหญ่อยู่ในเมืองเปาสเวะเออ ประเทศเดนมาร์ก  และหน่วยการผลิตอยู่ในเก้าประเทศกับสำนักงานในห้าประเทศ โนโว อนร์ดิสค์ อยู่ภายใต้การควบคุมของผู้ถือหุ้นใหญ่ โนโว โฮลดิง เอ/เอส ซึ่งถือหุ้นประมาณ 28% และ 77% ในหุ้นลงคะแนน

โนโว นอร์ดิสค์ ผลิตและจัดจำหน่ายผลิตภัณฑ์และบริการยา โดยเฉพาะอย่างยิ่งสำหรับการดูแลโรคเบาหวาน ผลิตภัณฑ์หลักของบริษัทคือยาเซมากลูไทด์ ยารักษาเบาหวานที่จำหน่ายภายใต้ชื่อการค้า Ozempic และเพื่อการรักษาโรคอ้วน ภายใต้ชื่อการค้า Wegovy โนโว นอร์ดิสค์ ยังมีส่วนร่วมในการดูแลฮีโมสเตซิส, การรักษาฮอร์โมนเจริญเติบโต และ การรักษาทดแทนฮอร์โมนในสตรีหมดประจำเดือน บริษัทผลิตยาจำนวนมากภายใต้ชื่อการค้าที่ต่างกันไป เช่น Levemir, Tresiba, NovoLog, Novolin R, NovoSeven, NovoEight และ Victoza

โนโว นอร์ดิสค์ เป็นผู้ว่าจ้างงานรวมมากกว่า 48,000 คนทั่วโลก และวางขายผลิตภัณฑ์ในมากกว่า 168 ประเทศ บริษัทก่อตั้งขึ้นในปี 1989 ผ่านการรวมกันของบริษัทเดนมาร์กสองเจ้าซึ่งมีประวัติย้อนไปถึงทศวรรษ 1920 โลโกของโนโว นอร์ดิสค์ เป็นรูปกระทิงอาปิส หนึ่งในสัตว์ศักดิ์สิทธิ์ของอียิปต์โบราณ โนโว นอร์ดิสค์ เป็นสมาชิกเต็มของสหพันธ์สามคมและอุตสาหกรรมยายุโรป (EFPIA)

บริษัทได้รับการจัดอันดับอยู่ที่ 25 ใน100 บริษัทที่ดีที่สุดสำหรับการทำงานในปี 2010 และที่ 72 ในปี 2014 โดย *[[Fortune (magazine)|ฟอร์ชูน]]* ในเดือนกรกฎาคม 2012, โนโว นอร์ดิสค์ ได้รับการขึ้นชื่อเป็นบริษัทที่ยั่งยืนที่สุดในโลกโดยนิตยสารธุรกิจ *[[Corporate Knights|คอร์เปอเรตไนตส์]]* ส่วนบริษัทลูก (spin-off company) โนโวซัยม์ อยู่ที่สี่ โนโว นอร์ดิสค์ เป็นบริษัทยาที่ใหญ่ที่สุดในประเทศเดนมาร์ก มูลค่าราคาตลาดของบริษัทมากกว่าจีดีพีของเศรษฐกิจในประเทศเดนมาร์กในปี 2023

## อ้างอิง

หมวดหมู่:บริษัทยา
หมวดหมู่:บริษัทของเดนมาร์ก
เกลียดห้องเบอร์ห้า

**เกลียดห้องเบอร์ห้า** เป็นเพลงของนักร้องชาวไทย สายัณห์ สัญญา ประพันธ์ขึ้นในปี พ.ศ. 2510 โดยพลตรี ชัยฤทธิ์ บัวชุลี และลพ บุรีรัตน์

## เบื้องหลัง
ในปี พ.ศ. 2510 ชัยฤทธิ์ บัวชุลี นายทหารที่คบรักกับหญิงสาวพยาบาลคนหนึ่ง แต่พบจดหมายฉบับหนึ่งที่ฝ่ายหญิงส่งมาว่าเธอได้แต่งงานกับชายคนใหม่ที่เป็นตำรวจ ในขณะนั้นชัยฤทธิ์เองได้ปฏิบัติราชการ ซึ่งเหตุการณ์นี้มาจากจังหวัดนครราชสีมา ซึ่งเป็นจุดเริ่มต้นของเพลงนี้

เพลงนี้ประพันธ์จากเหตุการณ์จริงของพลตรี ชัยฤทธิ์ บัวชุลี เมื่อครั้งพำนักที่โรงแรมไทเป จังหวัดลพบุรี โดยพักชั้นสองของโรงแรมที่ห้องหมายเลข 204 ต่อมา เมื่อขณะกำลังออกจากห้อง ชัยฤทธิ์สังเกตพบคู่รักพักที่ห้องหมายเลข 205 โดยทราบว่าคู่รักผู้ชายที่เป็นตำรวจคบรักกับคู่รักผู้หญิงที่เป็นอดีตคู่รักเก่าของชัยฤทธิ์ (ปัจจุบัน รัชนี บัวชุลี เป็นภรรยาของชัยฤทธิ์) จึงเป็นการริเริ่มประพันธ์เพลงจากเหตุการณ์จริง 

เมื่อชัยฤทธิ์ประพันธ์แล้ว ในนามแฝง "แดน กระดิ่งทอง" จึงมอบเพลงให้กับลพ บุรีรัตน์ นักประพันธ์เพลงลูกทุ่ง เพื่อเรียบเรียงเนื้อเพลงสละสลวยขึ้น แล้วจึงให้สายัณห์ สัญญา เป็นผู้ขับร้อง

หลังจาก 6 ปีต่อมาที่แต่งเพลงของชัยฤทธิ์ ปรากฏว่าสามีของรัชนี (คู่รักเก่าของชัยฤทธิ์) ประสบอุบัติเหตุเสียชีวิต รัชนีจึงได้กลับมารักกับชัยฤทธิ์เช่นเดิมจวบจนปัจจุบัน

## ผลตอบรับ
[150px|thumb|right|[สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี|สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ *(ในภาพ)* ทรงโปรดเพลงลูกทุ่ง เกลียดห้องเบอร์ห้า]]
เพลงนี้เป็นเพลงลูกทุ่งทรงโปรดของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงฟังเพลงผ่านรายการวิทยุ "ลูกทุ่งพัฒนา" จัดรายการโดยร้อยเอกหญิง สุพรทิพย์ คำทรงศรี กล่าวว่า ในปี พ.ศ. 2531 ทรงใช้พระนามแฝงว่า *ป้าช้าง* ทรงโทรศัพท์ขอเพลงนี้หลายครั้ง และเพลง*แสบหัวใจ* ของพรชัย สร้อยเพชร

เมื่อวันที่ 4 กุมภาพันธ์ พ.ศ. 2546 พระองค์เสด็จพระราชดำเนินเป็นการส่วนพระองค์ที่โรงแรมไทเป จังหวัดลพบุรี โดยมีชัยฤทธิ์ บัวชุลี นักประพันธ์เข้าร่วมด้วย วงดนตรีมหาวิทยาลัยราชภัฏเทพสตรีบรรเลงเพลงถวาย โดยมีปมุข อุทัยฉาย เป็นผู้ขับร้องถวาย ทรงพระดำเนินไปที่ชั้นสองของโรงแรมที่ห้องหมายเลข 205 ทรงประทับเตียงนอนแล้วตรัสถามเจ้าของโรงแรมว่า "*เขาปีนตรงไหนขึ้นไปดู [ช่องลม]...เขาทำอย่างไร*" ซึ่งเป็นเพียงการเสริมของผู้ประพันธ์เพลง จากนั้น ทรงพระดำเนินไปห้องหมายเลข 204 จึงเสด็จพระราชดำเนินกลับ

## อ้างอิง

หมวดหมู่:เพลงลูกทุ่ง
หมวดหมู่:เพลงในปี พ.ศ. 2510
หมวดหมู่:เพลงของสายัณห์ สัญญา
ทวสัตยะ

**ทวสัตยะ** (สันสกฤต: *dvasatya,* ) หรือ **หลักคำสอนว่าด้วยความจริงสองประการ** () ในคำสอนของศาสนาพุทธ หมายถึง *[[satya|สัตยะ]]* (บาลี: *สัจจะ*; ความจริง หรือ ความเป็นจริง) สองระดับ ตามคำสอนของพระศากยมุนีพุทธะ อันประกอบด้วยความจริง "อย่างง่าย" หรือ "ชั่วคราว" (*สํวฤติสตฺย*  หรือ *สมมติสัจจะ* ) และความจริง "สูงสุด" (*ปรมารถสฺตย*  หรือ *ปรมัตถสัจจะ* )

ความหมายแน่ชัดของคำสอนนี้มีแตกต่างกันไปตามสำนักและธรรมเนียมของศาสนาพุทธ การตีความที่เป็นที่ทราบกันดีที่สุด มาจากสำนักมัธยมกะของพระนาคารชุน ในนิกายมหายาน ความจริงสองประการตามคำสอนของพระนาคารชุนคือ "ความจริงทางญาณวิทยา" โลกแห่งปรากฏการณ์มอบให้เกิดความจริงชั่วคราว หรือ *สมมติสัจจะ* ลักษณะของโลกอันประกอบสร้างจากปรากฏการณ์นี้ไม่เป็นทั้งความจริงและความไม่เป็นจริง แต่ไม่สามารถประเมินได้ในทางตรรกะ ท้ายที่สุด ปรากฏการณ์ทั้งปวงล้วนว่างเปล่า (*ศูนยตา*  หรือ *สุญญตา* ) ปราศจากตัวตนและแก่นแท้ของตน อันเนื่องมาจากความไม่มีอยู่ของตน (*อนตฺตา*) แต่จะปรากฏขึ้นได้เพราะอาศัยปรากฏการณ์อื่น (*ปฺรตีตฺยสมุตฺปาท*  หรือ *ปฏิจจสมุปบาท* )

ในศาสนาพุทธแบบจีน การตีความแบบมัธยมกะได้รับการยอมรับ และความจริงสองอย่างนี้ถูกเรียกว่าเป็น *ความจริงทางญาณวิทยา* ทั้งสอง ความจริงดำรงอยู่ในสองระดับ ในระดับโดยสัมพัทธ์ กับระดับโดยสัมบูรณ์ ตามการตีความจาก *[[Mahāyāna Mahāparinirvāṇa Sūtra|มหายานมหาปรินิรวาณสูตร]]* ภิกษุและนักปรัชญาชาวจีนเชื่อว่าคำสอนธรรมชาติของพุทธะคือดังที่ระบุในพระสูตรแห่งคำสอนสุดท้ายของพุทธองค์ ว่ามีความจริงที่เป็นเนื้อแท้เหนือ *ศูนยตา* และความจริงทั้งสอง คำสอนว่าด้วย *ศูนยตา* เป็นการพยายามแสดงให้เห็นว่ามันทั้งไม่ควรและไม่ได้มีเหตุผลตายตัวที่จะถือว่าระบบอภิปรัชญาใด ๆ มีเหตุผลโดยสัมบูรณ์ คพสอนดังกล่าวไม่ได้นำไปสู่คติสุญนิยม แต่เป็นการตีเส้นตรงกลางระหว่างการไม่เข้าใจในความซับซ้อนใด ๆ มากเกินพอดี กับการตั้งข้อสงสัยมากเกินพอดี

## อ้างอิง

### บรรณานุกรม